“Eng yaxshi kitobxon” tanloviga start berildi!

Registon o‘quv markazi hamda O‘zbekiston yoshlar ittifoqi hamkorlikda butun insoniyat rivoji uchun xizmat qiladigan g‘oya, ya’ni kitobga muhabbat tuyg‘usini kushaytirishni maqsad qilib, “Eng yaxshi kitobxon” tanlovini e’lon qiladi.
Bu tanlovni o‘tkazishdan maqsad:
Sir emaski, har bir odam tanasini rivojlantirib borishi, jismoniy charchamasligi uchun bir kunda uch yo to‘rt marta ovqatlanadi. Ya’ni yashash uchun, tiriklikni saqlab qolish uchun o‘ziga jismoniy energiyani oladi. Nima uchundir, ma’naviy-ruhiy energiya mavjudligini, u insonni hayvonot olamidan ajratib turishligini ko‘pincha hisobga olmaymiz. Kitob aynan ma’naviy-ruhiy energiya manbasi ekanligini anglashimiz va barchamiz dunyoqarashimizni “tuydirish”ni boshlashimiz kerak, nazarimizda. Mana shunday ezgu maqsadni ko‘zlagan holda bu tanlov tashkil etildi.
Tanlov haqida qisqacha:
Tanlov 17.11.2018 dan 13.12.18 gacha davom etadi.
“Eng yaxshi kitobxon” tanlovi ishtirokchisi quyida berilgan kitoblardan birini tanlab 17-noyabrdan to 13 dekabrgacha jiddiyat bilan o‘qib chiqib, kitob mazmuni asosida o‘z qarashlarini insho orqali yoritib beradi. Quyida berilgan asarlardan birini avval o‘qigan qatnashchilar bo‘lsa, unda ularning o‘sha asar bo‘yicha yozadigan insholari ham qabul qilinadi.
Hech bir asar shunchaki yozilmaydi. Chunki yozuvchi jamiyatdagi mavjud muammolarni kuzatadi hamda bu muammolarning ildizi, sababi, oqibatini obrazlar vositasida ko‘rsatib beradi. Quyida berilgan barcha asarlarning tag zaminida ma’lum ijtimoiy muammo ko‘tarilgan va ularning echimlari keltirilgan. Inshoning mazmun-mohiyati mukammal chiqishi uchun bu jihatlarga alohida e’tibor qaratilishi lozim.
Tanlov shartlari:
P.S. Agar siz Toshkent shahrida bo‘lmasangiz, unda o‘n ikki varoqli daftarga inshoni yozib (albatta, qo‘lyozma bo‘lishi shart), +99893 584-27-00 Telegram nomerga yoki saytimiz elektron manziliga sifatli rasmga olib ham jo‘natishingiz mumkin. Agar siz g‘olib bo‘lsangiz Toshkent shahriga taklif etamiz.

Eng muhimi….
“Eng yaxshi kitobxon” tanlovi g‘olibi “Yangi yil” aksiyasiga chiptani qo‘lga kiritadi.
2-3-o‘rin sohiblari esdalik va qimmatbaho sovg‘alari bilan taqdirlanadi.
1-o‘rindan to 50-o‘ringacha bo‘lgan “Eng yaxshi kitobxon” tanlovi g‘oliblari “Yorug‘likka intilib” nomli maxsus treningga qatnashish imkoniyatini qo‘lga kiritadilar.
50-o‘rindan to 200-o‘ringacha esdalik sovg‘alar bilan taqdirlanadilar.
“Eng yaxshi kitobxon” tanlovi bo‘yicha yozilgan insholar 13-dekabrgacha Registon o‘quv markazining barcha filiallarida qabul qilinadi.
Tanlov g‘oliblari 15-dekabrda www.rgn.uz saytida e’lon qilinadi. 16-dekabr kuni barcha g‘oliblar taqdirlanadilar.
Barchaga omad tilaymiz!!!
“Eng yaxshi kitobxon” tanlovi uchun yozilgan insholar qanday tekshiriladi?
“Eng yaxshi kitobxon” tanlovi bo‘yicha yoziladigan barcha insholarni Registon o‘quv markazining malakali mutaxasislari tekshiradi. Tekshirish jarayonida inshoning barcha talablari hisobga olinadi va quyidagi mezonlar bo‘yicha tekshiriladi:
Tekshirish jarayonida har bir qatnashchining ishi ikki o‘qituvchi tamonidan ko‘rib chiqiladi. Birinchi o‘qituvchi ishning imloviy, uslubiy, grammatik, tinish belgilari bilan bog‘liq hamda fikrlarning grammatik bog‘lanishiga doir xatolar miqdori hamda sifatini tekshiradi. Xatolarning soni hisobga olinadi. Sifati deyilganda o‘sha xatolarning takrorlanganligi hamda davomiyligiga e’tibor qaratiladi. Bunday yo‘l tutilishining sababi xatoni o‘zi bilib, lekin o‘sha joyda adashganidan qildimi, yo uning xato ekanligini bilmaydimi? Mana shu tamoni hisobga olinadi.
Ikkinchi o‘qituvchi tamonidan har bir inshodagi mustaqil fikr va original g‘oyalarning miqdori va sifati aniqlanadi. Tanlangan mavzu ochib berilganligi, originalligi va erkin fikrga asoslanganligi hamda birinchi o‘qituvchining tekshirish natijalarini hisobga olgan holda 100 ballik tizimda ballar qo‘yib chiqiladi.
Registon o‘quv markazi
Manzil: Toshkent shahri, Yakkasaroy tumani, Shota Rustaveli ko‘chasi, 53-uy.
Qo‘shimcha ma’lumot uchun: +998 94 584 27 00
www.rgn.uz